Fa re akanya ka isagwe, re ka tlhomamisega ka selo se le sengwe: Le fa re ka tswa re swabisiwa ke dilo tse re di dirang kgotsa ke batho ba bangwe, Modimo ene ga a na go re swabisa le ka motlha. Totatota, Modimo o ne a bolela gore leina la gagwe Jehofa, le raya “Ke tla nna se ke tla nnang sone.” (Ekesodo 3:14) Seo se re tlhomamisetsa gore o tla nna sengwe le sengwe se a tlhokang go nna sone e le gore a diragatse ditsholofetso tsa gagwe. O ne a solofetsa gore o tla dirisa Bogosi jwa gagwe go dira gore thato ya gagwe e diragale “le mo lefatsheng, jaaka kwa legodimong.” Ke ka lebaka leo moaposetoloi Paulo a neng a kwala jaana: “Ke tlhatswegile pelo gore le fa e le loso kgotsa botshelo kgotsa baengele kgotsa dipuso . . . kgotsa sebopiwa le fa e le sefe se sengwe, ga di ka ke tsa kgona go re kgaoganya le lorato lwa Modimo lo lo mo go Keresete Jesu.”—Mathaio 6:10; Baroma 8:38, 39.